num_pages: 280
description: „Apariție pe scena mondială: în Filip Florian poate fi descoperit un mare povestitor, iar romanul său, Toate bufnițele, este o carte copleșitoare, una dedicată consolării și disperării în totalitarismul românesc. […] Acesta este mirajul cărților triste ale lui Filip Florian, există priviri asupra realității care fac ca ea să fie suportabilă, există șansa ca, măcar în ficțiune, la celălalt capăt al tunelului înghețat să se afle o fată zîmbitoare.” (Die Welt)„Toate bufnițele este o operă remarcabilă a literaturii universale, un roman fermecător despre ceasul înserat al amintirii, o carte care îi dă cititorului senzația că ar putea să atingă infinitul, să se joace cu el și să îl scarpine ca pe un pisoi.” (Neue Zürcher Zeitung)„Începînd cu prima frază, Filip Florian îl molipsește pe cititor cu povestea sa, în care empatia, umorul, poezia și tragicul se îmbină perfect armonios. […] El reușește într-un mod uluitor să istorisească un șir de întîmplări triste cu mult haz, cu comic de situație și, în același timp, să facă simțite cu rafinament epic constrîngerile și neputința omului de rînd. Toate bufnițele este o lectură fascinantă, în care Filip Florian nu ține lecții sau demonstrații, ci pune întrebări și se zbate împreună cu protagoniștii săi pentru a găsi răspunsuri, în aspirația către dragoste, bucurie și tihnă.” (Wiener Zeitung)
language: Romanian
title: Toate bufnițele
publisher: Polirom